Jegyzőkönyv

2019. november 14. napján 18,00 órakor a Faluházban megtartott nyilvános Képviselő-testületi ülésről.

# **Jelen vannak:** Farkas Tiborné polgármester

#  Ambrus Bálint képviselő

 Ambrus Zoltán képviselő

##  Hessel Ferencné képviselő

 Mátyás Zoltán képviselő

##  Szita Gabriella jegyző

42 állampolgár megjelent.

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 5 fő,.

Farkas Tiborné polgármester: A mai ülés moderálására felkérte Dr Steier József professzor urat.

Dr Steier József professzor: Köszöntötte a megjelenteket. Elmondta, hogy nem idegen a település és annak környezete, hiszen Bázakerettyén nőt fel, nagypapája Vasvár környékén csépelt annak idején. Hosszú évekre Afrikába kerültek. Következetesen visszajár a megyébe és örömmel érzékeli a fejlődést. Annyit el kell mondanom hogy Dunaalmáson képviselő-testületi tag volt, ott építették az első gáztároló állomást. Rengeteg nemzetközi konferencián is moderátorként működött közre. Jelzi mindenki felé, hogy amikor kérdésekre kerül a sor, akkor csak Gősfai lakosok részére adja meg a szót három perc erejéig. A sorrend bemutatja a két polgármester urat. először a kezdeményező képviselők kapnak szót, majd a kérdésekre kerül sor, amennyiben kell akkor még a kérdések következnek.

A képviselő-testület a kiküldött napirenddel azonosan az alábbi napirend tárgyalását kezdte meg:

**Napirend**

1. **Magyarország helyi önkormányzatairól szóló 2011. évi CLXXXIX. törvény 85.§ szerinti Közös Önkormányzati Hivatalhoz tartozás ügye
Előadó: Ambrus Bálint képviselő**
2. **Egyebek**

**Napirend tárgyalása:**

1. **Magyarország helyi önkormányzatairól szóló 2011. évi CLXXXIX. törvény 85.§ szerinti Közös Önkormányzati Hivatalhoz tartozás ügye
Előadó: Ambrus Bálint képviselő**

**Ambrus Bálint képviselő** Átadat a szót Ambrus Zoltán képviselő részére.

**Ambrus Zoltán képviselő:** Köszöntött mindenkit. Elmondta, hogy 5. ciklusát kezdi. Megköszönte a szavazók bizalmát. Úgy érzi ez a döntés nem mindenkiben váltott ki boldogságot, de miért. A közömbösség oly mértékben felütötte a fejét, hogy polgármester asszonynak idegen településekről kellet jelölteket hívni. De ez még mindig Gősfa település. Azt szeretné, hogy a lakosság mindenről tudjon. A programunkban jelezztük, szeretnénk megvizsgálni, hogy az, hogy átmentek másik hivatalhoz, abból mennyit profitált a falu. Azt szeretné, hogy minden döntésnél ennyien legyenek jelen a településről. Ebből a választásból az derül ki, hogy egy fiatal bekerült a testületbe, aminek örül. Mindenkit megkér, hogy ne személyeskedjünk, a jövőt építve építő kritikákat fogalmazzanak meg.

**Ambrus Bálint képviselő:** Üdvözölt mindenkit Azért jöttünk el, mert az Mötv. szerint a közös önkormányzathoz tartozás ügyében felkérték Nagypáli és Egervár polgármesterét ismertessék mit szeretnének. Ezután szeretné, hogy szavazzanak a lakosok hová tartozzunk.

**Steier József moderátor:** Megkérte Köcse Tibor Nagypáli polgármesterét mutassa be a Közös Önkormányzati hivatal működési elképzelését.

**Köcse Tibor polgármester:** Köszöntötte a megjelenteket. Hozott jelképként a faluházi karácsonyfára történő elhelyezésre csokoládé díszeket. Egyetért Ambrus képviselő úr által mondottakkal abban, hogy ne személyeskedéssel vitázzanak ma.

Elmondta, hogy hoztak Nagypáli helyi termékeket, kérte a jelenlévőket fogyasszák. Röviden egy ppt bemutatóval kívánta a hivatali fejlődés történetét bemutatni. A fejlődés mutatja, hogy a gyakorlat jól működik. Elmondta, hogy az utolsó, Egervári Hivatalhoz tartozó évben 2.600 e Ft hozzájárulást kellett fizetni. Miért tudjuk ezt szinten tartani, egyrészt azért mert Nagypáli jelentős összegben hozzájárul a költségekhez, mivel a hivatal fenntartáshoz mindent biztosítanak. Elektromos autó csökkenti a költségeket. Mi a különbség az önkormányzati munka és a hivatal között. Ez a két dolog szétválik. Nem a hivatal fogja a fejlődést hozni, hanem a képviselő-testületi döntések. A hivatal a feladat és hatáskörében végez munkát. A hivatal a képviselő-testületek munkáját segíti, más állami szervektől kapja a hivatal a feladatokat, ezek olyan többlet feladatok, amelyekhez nincs köze az önkormányzatoknak. Egy falu fejlődése helyben dől el, a megválasztott képviselők döntése alapján. Mindenkinek nincs lehetősége egyformán fejlődni, hiszen nem mindenki Bükkfürdő stb. Mások az adottságok. Mi vezetett odáig, hogy egy-egy településen nem lett új választás, illetve durva kampányok folytak. A geopolitikában meglévő globalizációs feszültségeket érezzük már itt helyben. Az Önkormányzati hivatali szinten a jogszabályok keletkeztették a feszültséget. El lehet képzelni, hogy az Alföldön akár 1 település is kiadja az előírt lakosságszámot. A települési szinten összeadódnak az ismertetett sérelmek. Jó gyakorlatok vannak arra, hogy a falugondnokok segítségével gyorsítható a feladat ellátás. Hivatali szinten jelenleg megfelelő az infrastruktúra, az állomány felsőfokú végzettségűekből áll a munkaszervezet. Ígérni nem akar semmit, ami elhangzott, azokat tudja a továbbiakra ígérni. Néhány adat. Kimutatásra került, hogy a nálunk lévő időszakra mik voltak az igények. Segítségnek nevezi, és nem „felhándálás”. Nagypáli Önkormányzat rendszeresen segítséget nyújtott szállítási feladatokban, rendezvényeket támogatott, lakosság részére biztosított adományokat, virágosításban növényeket biztosított. A békés egymás mellett élés fontos számunkra. Javulnak az utak, amik összekötik az embereket. Egy dologra emlékezteti a képviselőket a letett eskü tartalmára. Megköszönte a figyelmet.

**Gyerkó Gábor Egervár polgármester:** Elmondta, hogy jött egy váltás, és náluk sem kellett hozzájárulni a működéshez. Sikerült egy rutinnal rendelkező gárdát alkalmazni, Csatárban 3 napot dolgozik egy ember, 2 napot Egervárban. A polgármesterekkel egyeztetve. Az e ügyintézés kormányzatilag döntötték el, ezt miden hivatal nyújtani tudja majd. Kitérne a tradíciókra, hiszen mindig összetartoztak. Mindig előfordul, hogy hozzájuk mennek ügyeket intézni. Reméli meg tudják hozni a döntést. A békés együttélés ne ezen az estén múljon.

**Köcse Tibor Nagypáli polgármester:** Rövid válasz. Miért járnak Egervárra? Az anyakönyvi ügyintézésen kívül semmit nem tudnak elintézni. Ez a szabályozás . Ő is tud olyan ügyet mondani, amit ott nem intéztek el, pl jelzálogjog törlés.

**Steier József mediátor** megnyitotta a vitát.

**Ambrus Bálint képviselő:** Kérdés hivatal finanszírozás hogyan alakult.

**Szita Gabriella jegyző:** Elmondta, hogy a 2018 évi költségvetésben betervezésre került 543.587 Ft összegű finanszírozás Gősfa Község Önkormányzata részéről. Ebből az összegből 2019. évben visszautalásra került 215.435 Ft, a maradék 328.152 Ft a 2019. évi hivatal költségvetésébe beépítésre került.

**Dormán János állampolgár** Amikor 2012.-ben elment a település. Akkor ki döntött erről?

**Szita Gabriella jegyző**: A hatályos jogszabályi előírás alapján, azaz az Mötv rendelkezése alapján a képviselő-testület minősített többséggel hozott a tárgyban döntést.

**Mátyás Zoltán képviselő:** Azt ígértük a választási kampányunkban, hogy mindenkit megkérdezünk.

**Dormán János állampolgár:** Akkor miért van erre szükség.

**Mátyás Zoltán képviselő:** Vélemény nyilvánítás miatt.

**Állampolgár:** Miért nem járjátok le a lakosokat. Kérdezzetek meg minden házat, úgy lenne igazán valós a vélemények kikérése.

**Mátyás Zoltán képviselő:** Most ide a meghívásra, ennyien jöttek el, így ennyi embert tudunk megkérdezni.

**Állampolgár:** Az idősek nem jöttek el.

**Dormán János állampolgár:** Ha rajta múlik, akkor Egervárhoz fognak tartozni. Minden miatt oda kötődnek.

**Ambrus Piroska állampolgár:** A Köcse Tibor úrtól szeretne kérdezni. Gősfa fejlődése nagy mértékben függ Nagypálitól?

**Köcse Tibor Nagypáli polgármester:** Elmondta, mi a különbség a hivatal és az önkormányzat között. A hivatal nem csinál fejlesztési tervet egyetlen településnek sem. A hivatal elvégzi a rászabott feladatokat. Nem mehetett valaki orvoshoz, vagy Egervári postára, vagy óvodába stb amiatt, hogy Nagypáli hivatalhoz tartozott a település? Van együttműködés Nagypáli és Gősfa között, a Gősfaiak odajárnak a műfüves pályánkra focizni.

**Ambrus Piroska állampolgár:** Akkor miért kellünk ennyire. Elhangzott, hogy a szarháziak bejutottak.

**Steier József** **moderátor** Megkérte ne személyeskedjenek.

**Ambrus Piroska állampolgár:** Csak beszélgetünk.

**Steier József moderátor:** Ön most egy hangulatot kíván kelteni.

**Belső Tibor állampolgár**: Először milyen fórumon vagyunk. A tárgyat nem értem teljesen. Hol az előterjesztés. A pénzügyi dolgok, előnyök, hátrányok. Ne keverjük össze az ülést, egy fórummal. Gősfa hová tartozik. A testületi ülésen a vendég Köcse úr. Eddig még nem hallotta a testületet. Elmentünk más irányba.

**Köcse Tibor Nagypáli polgármester:** Mivel megszólították röviden reagálna. Azért vannak itt, mivel a képviselő úrtól Ambrus Bálinttól meghívást kaptak.

**Mátyás Kálmán képviselő:** Azt szeretné kérdezni, hogy Ön körzeti polgármester vagy Nagypáli polgármestere.

**Köcse Tibor Nagypáli polgármester.** A törvény szerint van egy gesztor önkormányzat a hivatal tekintetében. Van egy fenntartói megállapodás a többi településsel.. Ha valaki megnézni Nagypáli fejlődési útját, akkor lehet tájékozódni.

**Mátyás Kálmán állampolgár:** Azt szerette volna, ha ez elmúlt időszakról kapott volna beszámolót. Elmondta, hogy nem is ugyanaz az országgyűlési képviselőnk.

**Köcse Tibor Nagypáli polgármester:** Valami összekeveredik. A választási körzetek nem ennek a fórumnak a témája.

**Farkas Tiborné polgármester.** Mátyás Kálmánnak kíván válaszolni. Rengeteg bébiételt és italt kaptak Nagypálitól, 10 családnak tudtak adni belőle, ruhából lehetett válogatni, a falunaphoz 270 e Ft támogatást adott Nagypáli, a karácsonyi kirándulásra buszt kaptak, gyümölcsfát adtak, virágosításhoz növényt kaptak, A Dózsa utca rövid szakaszára ültetett fákat kőszegfalváról hozták el a Nagypáli autóval. Térítésmentesen a kivágott tujákat Nagypáli eszközével és embereivel darálták le , Csöngetre kapott 2 főt fűnyírásra, amikor nem volt ember aki lenyírja a füvet. 10.546 Ft összegű pályázati támogatást nyertek el a leader programban, 10 milliós pályázati támogatással rendelkeznek az ún.. pajta színház megvalósításához, amely közösségi rendezvényekhez nyújt majd helyszínt. 4 pályázat van elbírálás alatt. Megnyerték a Magyar Faluprogramba beadott temetői parkoló és vízelvezetés kialakítására benyújtott pályázatot 5 millió Ft értékben, a több beadott pályázat pedig várólistás besorolással rendelkezik.

**Mátyás Kálmán képviselő:** Szeretné megkérdezni, hogy a hegyi utakat ki csináltatta meg, nem lehet feljárni.

**Farkas Tiborné polgármester:** A pályázat be van adva. Próbáltak javítani az út állagán.

**Gézárt István állampolgár:** Milyen 5.000 Ft-ról.

**Gyerkó Gábor polgármester:** Nagypálitól ki lett mutatva mi érkezett. Egervárról a rendezvényekhez hozták a színpadot és sörpadot és még a Mikulás is Egervárról érkezett.

**Belső Zsuzsanna állampolgár:** Eddig mind a három képviselő megszólalt. Hessel Ferencnét kérdezte. Miért szeretnétek maradni.

**Hessel Ferencné képviselő:** Nem akar a régi dolgokba turkálni. Meg vannak elégedve a hivatal munkájával. Azt mondhatjátok, hogy azért mondom, mert ott dolgozom, de nem a hivatalnál, hanem az Önkormányzatnál.

**Köcse Tibor Nagypáli polgármester:** Nagypáliban van 6 civil szervezet, Bea az önkormányzat tulajdonában álló 3 Kft egyikének az ügyvezetője. Térítésmentesen írja Gősfa község civilszervezeteinek és Gősfa Község Önkormányzatának pályázatait. Elmondta, hogy mind a polgármester asszony, mind Bea benn van a Leader térségi szervezet döntéshozó testületében. Alkalmazunk Egervári, Lakhegyi hölgyeket is. Nagyon nehéz úgy gazdálkodni, hogy a hivatal fenntartását, működtetést nullára ki lehessen hozni.

**Mátyás Zoltán képviselő:** Úgy lett beállítva, hogy frankón ment minden. Azt mondta, hogy gyorsvonatra szálltunk, száguldunk nincs megállás. Milyen falukép az, hogy az említett fásítással egységes falukép lett.

**Állampolgár:** Gyors vonatról? Tudjuk, hogy Nagypáli minta település. Miért nem beszélünk arról, hogy egy gyalogút, kerékpárút kialakítása a Vasboldogasszonyi vasúti megállóig legyen kialakítva. Nagy szégyen, hogy projektet kell csinálni egy falusi településen a virágosításból. Arról kellene beszélni, hogy hány fiatal jött a településre. Én úgy tudom, hogy testületi ülésen vagyunk.

**Köcse Tibor Nagypáli polgármester:** Kimondta a képviselő, hogy a hivatali működéssel, semmi baj sincs, de most váltani kell. Miért?

**Ambrus Zoltán képviselő:** 2013 óta a Gősfai és Nagypáli emberek között épült-e ki kapcsolat. Az ügyintézőkre soha nem hallott panaszt. Azt hallgatta, hogy el kell utazni Páliba, ez nyűg, ha nincs autó.

**Köcse Tibor Nagypáli polgármester:** Létrejöttek a járások. Senkit nem kérdeztek meg hová akar tartozni. A kapcsolatok olyanok lesznek, amilyennek alakítjuk. Gazdasági kapcsolat: Nagypáli önkormányzat adta oda a képviselő fiának használatra a tulajdonában álló mezőgazdasági területet, Nagypáli műfüves pályát használják gősfai lakosok. Ne hét évről beszéljünk. Most a hivatalról van szó. Mi sem várjuk Gősfától, hogy a „páli” hegyi utat kátyúztassák ki.

**Farkas Tiborné polgármester:** Elmondta, hogy 1998-ban behozták a gázt a településre, 2001-ben szennyvíz került kialakításra, csöngeti ivóvíz vezeték a rossz vízminőség, miatt került megvalósításra.

**Ambrus Bálint képviselő:** Szeretné megkérni a megjelent lakosokat, hogy jelezzék szándékukat.

A jelenlévők közül 18 fő emelte fel a kézét a képviselő azon kérdésére, hogy ki akarja, hogy a Egerváron lássák el a hivatali feladatokat.

**Steier József moderátor:** 10 perc technikai szünet az elszabadult indulatokra tekintettel.

20 perc szünetet követően.

**Farkas Tiborné polgármester:** Az elszabadult indulatokra tekintettel lezárja a képviselő-testület ülését. Az elhangzottakat megfontolásra javasolja. A képviselő-testület 2019. november 19. napján 18 órai kezdettel folytatja a napirend tárgyalását. A képviselő-testület ülését 20,04 órakor lezárta.

**K.m.f.**

 **Farkas Tiborné Szita Gabriella
 polgármester jegyző**